Diari Oficial de la Generalitat Valenciana


Sumari del DOGV 9358, del 09-06-2022 (2022/5334)

RESOLUCIÓ de 6 de juny del 2022, de la Presidència de l'Acadèmia Valenciana de la Llengua, per la qual es publica l'Acord de 3 de juny del 2022, del Ple de l'Acadèmia Valenciana de la Llengua, pel qual es complix la Llei 20/2021, de 28 de desembre, de mesures urgents per a la reducció de la temporalitat en l'ocupació pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/5334


Data del document
:   06-06-2022

Organisme emissor
:   Acadèmia Valenciana de la Llengua

Tipus de document
:   Resolució

Descriptors 

:   * concurs administratiu

RESOLUCIÓ de 6 de juny del 2022, de la Presidència de l'Acadèmia Valenciana de la Llengua, per la qual es publica l'Acord de 3 de juny del 2022, del Ple de l'Acadèmia Valenciana de la Llengua, pel qual es complix la Llei 20/2021, de 28 de desembre, de mesures urgents per a la reducció de la temporalitat en l'ocupació pública. [2022/5334]  
Segons establix l'article 19c) de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua, ordene la publicació de l'acord següent:  
  
  
«Acord 30/2022, del Ple de l'Acadèmia Valenciana de la Llengua, pel qual es complix la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
  
  
La modificació de la legislació bàsica efectuada per la Llei 20/2021, de 28 de desembre, de mesures urgents per a la reducció de la temporalitat en l'ocupació pública, adopta un conjunt de disposicions excepcionals adreçades a reduir la temporalitat de l'ocupació en l'àmbit públic.  
  
L'article 2.1 de la llei estatal mencionada autoritza una taxa addicional de reposició destinada a l'estabilització de l'ocupació temporal, que inclourà els llocs de treball que estiguen dotats pressupostàriament i hagen estat ocupats de forma temporal i ininterrompudament almenys en els tres anys anteriors al 31 de desembre del 2020.  
Al mateix temps, la disposició addicional sexta d'esta llei preveu que aquells llocs de treball que reunisquen els requisits establits en l'article 2.1, mencionat més amunt, i que, a més, hagueren estat ocupats amb caràcter temporal de forma ininterrompuda amb anterioritat al dia 1 de gener del 2016, s'hauran de convocar pel sistema de selecció de concurs.   
En conseqüència, per a poder executar les obligacions imposades per la Llei 20/2021 i articular els processos d'estabilització, s'hauran d'aprovar les corresponents ofertes d'ocupació pública, tal com determina l'article 2.2.  
Per manament de la llei, el Ple acorda:  
  
Primer  
Establir els cossos i escales de personal de l'Acadèmia Valenciana de la Llengua següents:   
  
A1-07 Cos superior tècnic de traducció i interpretació lingüística de l'AVL  
A2-03 Cos superior de gestió de promoció lingüística de l'AVL  
  
C2-01 Cos auxiliar d'administració de l'AVL  
C2-01-01 Escala auxiliar de gestió de l'AVL  
  
Segon  
Aprovar l'oferta d'ocupació pública de l'Acadèmia Valenciana de la Llengua, en compliment de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, que tindrà el contingut següent:  
  
Cossos/escales Torn lliure general  
A1-07 Superior tècnic de traducció i interpretació lingüística de l'AVL 1  
A2-03 Superior de gestió de promoció lingüística de l'AVL 2  
C2-01-01 Auxiliar de gestió de l'AVL 1  
  
  
  
Tercer  
Determinar que, d'acord amb la regulació establida en la disposició addicional sexta de la Llei 20/2021 i les circumstàncies dels llocs de treball d'esta oferta d'ocupació pública, les convocatòries inclouran com a sistema selectiu el de concurs.  
  
Quart  
Ordenar la publicació del present acord en el Diari Oficial de la Generalitat Valenciana.  
  
D'acord amb el que establixen els articles 112, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 10, 14 i 46 de la Llei 23/1998, de 13 de juliol, reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar potestativament un recurs de reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del Ple de l'AVL en el termini d'un mes comptador des de l'endemà de la publicació d'este acord.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'este acord.»  
  
València, 6 de juny del 2022.- La presidenta: Verònica Cantó Doménech.